સી થી જુએન અમેરિકાની ઉટાહ વેલી યુનિવર્સિટીમાં ફિલોસોફી ભણાવે છે, તેમનું કહેવું છે કે હાલમાં વધી રહેલી આ બધી સંકુચિતતાનું કારણ ફક્ત એકો ચેમ્બર્સ નથી. કેટલીકવાર માહિતીઓ કે ફિલ્ટર બબલ્સ(પરપોટા) આપણા પર જુદી રીતે કામ કરે છે. જુએનનો અભ્યાસ કહે છે કે આ ફિલ્ટર બબલ્સ એકો ચેમ્બર્સ જેટલા ખતરનાક નથી હોતા કારણ કે તે ફુટી જઈ શકે છે. આમાં તમારી પાસે તારવેલી માહિતીઓ આવે છે કે તેનું મૂળ તમને ખબર હોતી નથી. વોટ્સ એપ્પ પર તમને એવા હજારો સંદેશાઓ ફોર્વડ થતા હોય છે જેમાં તમારી વિચારધારાને બદલવાનો કે તેને અસર કરવાનો છુપો પ્રયાસ હોય છે. આ સંદેશાઓ પોલિટીકલ મોટિવેટેડ એટલે કે રાજકીય પક્ષો દ્વારા આડકતરી રીતે મોકલાવાતા હોય છે. તમારી વિચારધારાને આંદોલિત કરીને તેને ચોક્કસ દિશા તરફ લઈ જવાનો પ્રયાસ હોય છે. તેને સંકુચિત દાયરામાં લઈ જવાનો પ્રયાસ કરે છે. આમાં સામો પક્ષ હોતો નથી. આ ફેક ન્યુઝની જ ફક્ત વાત નથી. તમારી પાસે ચોક્કસ પ્રકારના સંદેશાઓ ફિલ્ટરથઈને ન્યુઝરૂપે કે માહિતી રૂપે પહોંચે, ખાસ કરીને ચૂંટણીના સમયે.